שבוע סוף!

היסטוריה

התוכנית כוללת התייחסויות סאטיריות והומוריסטיות לאירועי השבוע החולף, בעיקר באמצעות חיקויים, מערכונים, בדיחות וחידודים על כותרות השבוע.
העונה הראשונה עלתה לשידור ב-19 בספטמבר 2008 ושודרה מדי שבוע במוצאי שבת (תחילה שודרה התוכנית בימי שישי, אך עקב עליית התוכנית "הישרדות" בערוץ 10 המתחרה הוחלף יום השידור). החל מ-5 בדצמבר 2008 הצטרפו לצוות גם מיקי גבע ואלי יצפאן. העונה הסתיימה ב-7 בפברואר 2009.
העונה השנייה שודרה החל מ-15 במאי 2009 בעקבות הצלחת העונה הראשונה. העונה הסתיימה בספטמבר 2009.
העונה השלישית עלתה ב-23 בפברואר 2010. לצד המשתתפים הוותיקים שנותרו: עפר שכטר, אלי יצפאן וקובי פרג', הצטרפו לתוכנית מספר משתתפים חדשים: מיה דגן, הדר לוי, יוסי מרשק, שלומי קוריאט, שי אביבי, רועי בר נתן שירי גדני ובכל תוכנית בעונה זו השתתף גם אמן אורח מיוחד (כמו שרית חדד ואייל גולן). העונה השלישית לא הצליחה כמו שתי העונות הראשונות ירדה אחרי ארבעה פרקים עקב רייטינג נמוך וביקורות שליליות.

מבנה התוכנית

בשתי עונותיה הראשונות, בדומה לתוכנית הסאטירית "ארץ נהדרת" של הזכיינית קשת, גם "שבוע סוף!" הייתה בנויה כמהדורת חדשות אשר מדווחת באופן סאטירי על החדשות.
את המהדורה הנחה אורי גוטליב ובתחילת העונה הראשונה הנחו גם קובי פרג', עופר שכטר, רותם אבוהב ועידן אלתרמן (שהיו רוב השחקנים בעונה זו) שאר המשתתפים מופיעים במערכונים השונים לאחר כמה תוכניות שונה קליל מבנה התוכנית, פרג' השתתף רק בדמויות, ותוכנית אחת בלבד אחריו עשה זאת גם אלתרמן, ונוספו מערכונים שבוצעו באולפן מול הקהל.
דבר זה למעשה פיצל את העונה הראשונה לשלושה חלקים שונים:

פרקים 1-4

ארבעת הפרקים הראשונים היו כמעט נטולי חיקויים, ללא מערכוני אולפן כלל, אך לפני ואחרי כל מערכון קיימת מאין "שיחה" בין חברי הפאנל או פינה קבועה בהגשת אחד מהם. אופי התוכנית במבנה זה היה פחות סאטירי, מרבית הדמויות הקבועות היו דמויות בדיוניות ומספר הפארודיות על אישים מוכרים היה מועט מאוד

פרקים 5-9

בחמשת התוכניות הנוספות שונה מבנה התוכנית מספר פעמים. קובי פרג' נטש את עמדת המנחה ועבר לבצע דמויות באולפן באופן חי. כמו כן, פינות ודמויות קבועות רבות לא המשיכו לחלק זה, אך נוצרו דמויות נוספות, חלקן בעלות גוון סאטירי יותר, שחלקם נשארו עד לסוף העונה.
בתוכנית הראשונה במבנה זה היו שני "ראיונות" עם דמויות (שתיהן היו קבועות במבנה הקודם, מה שביסר על המשכן גם במבנה החדש). בתוכנית שלאחר מכן, פרש גם אלתרמן מתפקידו כמנחה התוכנית ועבר גם הוא לבצע רק דמויות באולפן, הראיונות הפכו לפאנלים ארוכים יותר, שבהמשך כללו גם דמויות קבועות, בדומה לתוכנית ארץ נהדרת.

פרקים 10-17

המבנה האחרון, הוא המזוהה יותר עם התוכנית.
תפקידם של כל מנחי התוכנית (למעט אורי גוטליב) הצטמצם והם הפכו למנחי משנה (עופר שכטר ורותם אבוהב) ובמהלך הפאנלים החיים עברו לבצע אף הם דמויות. הפאנלים התרחבו (הן מבחינת חשיבותם בתוכנית, הן מבחינת משתתפי כל פאנל והן מבחינת הזמן של כל פאנל בתוכנית) ואת כולם הנחה גוטליב, ואילו צמד המנחים הנותרים השתתפו (בתור מנחים) רק בפינות מחוץ לפאנלים. דבר זה היה בניגוד לתכנון המקורי של התוכנית. מבנה העונה השנייה התבסס על מבנה זה (בעיקר בתחילתה). חלק מהדמויות שהתחילו בחלק האחרון של העונה הראשונה המשיכו גם לעונה השנייה. בחלק זה הצטרפו הקומיקאים מיקי גבע ואלי יצפאן לפאנל.
בעונה השלישית השתנה הפורמט של התוכנית, מפורמט של סדרת חדשות סאטירית למקבץ מערכונים שמוצגים על מספר במות קטנות על פי סדר, בדומה לתוכנית האמריקאית "סאטרדיי נייט לייב". עם זאת, מדי פעם מוצגים "מבזקים" סאטיריים על אירועי אקטואליה שונים ומשודרים לעיתים מערכוני חוץ.

שבוע סוף החדש

לקראת העונה השלישית עברה התוכנית שינויים, ולפאנל שנשאר (קובי פרג' עפר שכטר ומדי פעם הופיע גם אלי יצפאן) הצטרפו מיה דגן, הדר לוי, יוסי מרשק, שלומי קוריאט, שי אביבי, רועי בר נתן ושירי גדני. שינוי זה נגרם עקב תגובות המבקרים מצד אחד ותגובות התקשורת מהצד השני. 
חזרתה של התוכנית המתחרה "ארץ נהדרת" (שעליה בוסס הפורמט הקודם) אל המרקע, ועזיבתה של שני כהן אל התוכנית המתחרה היוותה את תהליך השינוי. מיד לאחר שני כהן עזבו גם אורי גוטליב, רותם אבוהב, דוד קיגלר, מיקי גבע ועידן אלתרמן.
התוכנית החדשה נקראת "שבוע סוף החדש" והיא בנויה על מערכונים בלבד, המבוססים על דמויות עממיות. רוב המשתתפים עזבו אל תוכנית חדשה בשם "קצר משפחתי" הנותנת פתרונות הומוריסטיים לבעיות משפחתיות.
הפורמט החדש מבוסס על התוכנית האמריקאית המצליחה "סאטרדיי נייט לייב". אולפן התוכנית חולק ל-4–5 סטים מתחלפים, סט מרכזי (בו נמצאת להקת הבית בהנהגתו של אלרן דקל) וקהל.
בכל תוכנית, מגיע אורח אל התוכנית, והוא משתתף במספר מערכונים ואף מופיע בפרומו התוכנית ביציאה לפרסומות.
התוכנית מתנהלת ב-2 אופנים. כל מערכון מבוצע בסט מתחלף שונה, הנבנה במהלך ביצוע המערכונים האחרים. בין כל מערכון מוצג מערכון שצולם מראש, על מנת להשיג יותר זמן.
במרץ 2010, לאחר שעלתה לאוויר ולאחר ארבע תוכניות, הוחלט ברשת להוריד את התוכנית מהמסך, עקב נתוני רייטינג נמוכים, ביקורות לא מפרגנות, ועלותו הגבוהה במיוחד של כל פרק, עלות שנעה בין 150–200 אלף דולר לפרק.

מערכונים סוף

ב-2011 הפיקה רשת גרסה מחודשת ל-2 העונות הראשונות של "שבוע סוף" שיועדו לשידור בערוץ החדש הוט קומדי סנטרל. מבנה התוכנית כולל בעיקר מערכוני חוץ ולעיתים כלל חלק ממערכוני האולפן שנשארו אקטואליים. 

"מערכונים סוף" כוללת 17 פרקים.

גניזת הפרקים והמערכונים מאתר רשת

עונתה הראשונה של התוכנית לא עלתה כלל לאתר וערוץ היוטיוב של רשת, וממנה הועלו מספר קטעים מכל פרק.
העונה השנייה של התוכנית עלתה לאתר של הזכיינית, אך קטעים רבים מכל תוכנית הוצאו ממנה טרם העלייה, ואילו למרבית הקטעים שנשארו הועברה עריכה אשר שינתה מספר דברים (כגון שינוי המוסיקה, קיצור פאנלים ועוד). דבר זה קרה גם בעונתה השלישית של התוכנית.
מערכונים סוף הועלתה רק ליוטיוב של הזכיינית, הפעם בשלמותם, אך בסביבות 2014/2015 מרבית פרקי הסדרה הוסרו בפתאומיות מהערוץ. כיום נדיר למצוא פרקים מעונתה הראשונה או מ"מערכונים סוף" ופרקים מלאים משתי עונותיה הנוספות.